Siudad Chuaresas

Siudad Chuaresas ( arba Ciudad Juárez) – miestas šiaurės Meksikoje, Čihuahua valstijoje, prie Rio Grandės upės. Kitame upės krante yra JAV miestas El Pasas (Teksasas), su kuriuo Chuaresas sujungtas keliais tiltais, tarp jų Amerikų tiltu. Tai verslo, maisto pramonės, turizmo centras, uostas. 1973 m. įkurtas Chuareso autonominis universitetas.

 Istorija 
Miestas įkurtas XVII a. pabaigoje ir vėliau pavadintas Meksikos prezidento B. P. Chuareso (Benito Pablo Juárez) garbei, kuris rezidavo šiame mieste Meksikai kovojant prieš prancūzus apie 1860 m. Apie 1960 m., po to kai buvo išspręsti nesutarimai su JAV dėl Čamisalo (Chamizal) sienos, miestui priskirta keletas greta esančių gyvenviečių ir miestelių.

 Sportas 
 FC Juárez – futbolo klubas; rungtyniavo aukščiausioje šalies lygoje;FC Juárez pagal Globalsportsarchive
 Estadio Olímpico Benito Juárez – stadionas, talpinantis daugiau nei 19 tūkst. žiūrovų.

 Galerija 

 Šaltiniai 

 Nuorodos 
 Oficialus Chuareso tinklalapis (ispaniškai)

Kategorija:Milijoniniai miestai
Kategorija:Meksikos miestai